
De  Drusi  epicedio. 


J.legiam  de  morte  Drusi  qui  non  praeoccupato  opinationibus  animo  legerit  magnopere 
mirari  necesse  est  qui  factum  sit  ut  duumvirorum  judicii  elegantia  non  minus  quam  interiore 
veterum  linguarum  cognitione  prse  ceteris  conspicuorum  non  modo  suspicionem  nullam  moverit 
sed  summum  assensum  tulerit,  quorum  alter,  Nicolaus  Heinsius ,  non  dubitavit  carmen  »longe 
pra?stantissimum  x.vocare«,  alter,  L.  C.  YalkGnarius,  vel  maxime  »majestatem  llomanam*  in  eo  . 
regnare  judicavit.     Quos  quo  tandem  animo  laturos  esse  existimabimus ,  si  nostris  temporibus  , 

existere  viderent  qui  non  modo  poeticas  virtutes  tantum  non  omnes   ab  illo  foetu  abjudicarent 
sed  vel  e  consortio  genuinorum   venerandse  antiquitatis  operum  eum  eximerent  et  ad  noviciae  *^, 

cujusdam  setatis  his  atque  similibus  ingenii  lusibus  indulgentis  specimina  detruderent  ?  Nec 
tamen  eosdem  quo  erant  veritatis  sensu  atque  studio  diutius  refragari  suamque  prsefractius 
opinionem  defensuros  esse  putaverim ,  raodo  liceret  iis  argumeutorum  vim  atque  gravitatem 
examinare  quibus  nostra  aetate  Mauritius  Hauptius  elegorum  illorum  et  latinitatem  quam  exhibere 
videbantur  incorruptam  et  praetextam  antiquitatem  labefactare  aggressus  est.  Neque  is  ausis  ex- 
cidit  quidquid  obloquantur  quibus  temeraria  esse  visa  sunt,  veluti  Adlerus  in  programmate  a 
Bernhardio  comraemorato  hist.  litt.  latin.  p.  469  ed.  IV.  At  hoc  ipsum  quod  dico  frustra  esse 
qui  pro  carminis  genuitate  pugnent  nonne  teraeriariura  est  ejus  dictura  cui,  quod  fateor,  Ad- 
leri  adversarii  disputationera  per  bibliopolarura  rationes  minus  commodas  ne  acquirere  qui- 
dera  licuit?  Scilicet  vero  invento  et  ad  oculos  quod  dicunt  deraonstrato  facile  neglegere  nobis 
videraur  eorura  posse  argumenta  quse,  utut  scite  et  cum  specie  quadam  veritatis  inventa,  taraen 
ad  sententiara  nostrani  infringendam  non  ampUus  valere  possunt.  Non  hoc  dico  ,  Hauptii 
rationes  omnes  usquequaque  ita  esse  munitas  ut  oranera  confutationis  spera  eludant,  concedo 
elevari  interdum  posse  aliis  oppositis  auctoremque  carminis  qualiscumque  est  in  quibusdam 
reprehendi  quaj  minime  reprehensione  digna  suut:  at  neglexit  quoque  Hauptius  et  culpare 
omisit  quae  vel  maxirae  in  vitiorum  nuraero  censenda  erant;  in  universum  vero  judicanti,  ubi 
in  singulis  non  haeseris,  tam  est  ejus  argumentatio  quam  et  rei  metricae  et  grammaticse  et  vero 
etiam  historiae  superstroxit,  ad  persuadendum  apta  et  efficax,  ut  assensum  omnino  extorqueat. 


i.  - 


In  quem,  fateor,  non  opus  erat  ut  obtorto  coUo  traherer,  si  quidem  nulla  unquam  admiratione 
carminis  me  abripi  patiebar  et  ab  Ovidiana  quam  illi  crassa  Minerva  Jeprehendere  sibi  vide- 
bantur  elegantia  carmen  nostrum  mirum  quantum  distare  nullo  non  tempore  statuebam:  ita 
omnia  ad  auream  illam  Nasonis  ubertatem  et  limpidam  ut  ita  dicam  venustatem  collata  sor- 
dent  et  jacent,  ita  prse  dictionis  luminibus  quibus  summus  poeta  sua  distinxit  pallcnt  in  nostro 
vel  scite  et  cum  acumine  dicta  pleraque,  ita  prae  nativa  ingenii  felicitate  et  facilitate  qua  Ovidius 
et  ut  quisque  ei  proximus  est  excellunt  artis  sive  potius  imitationis  neque  interdum  non  operosis- 
simse  et  molestissimfe  vestigia  apparent.  At  longe  alia  est  res  si  ab  omni  comparatione  cum 
antiquitatis  operibus  discesseris  nostrumque  sui  temporis  modulo  metiaris.  Ubi  confitendum 
est  auctorem  et  metri  scientia  et  versuum  pangendorum  arte  et  vero  etiam  (si  a  paucis  qui- 
busdam  nec  sane  levissimis  discedas)  sermonis  puritate  satis  conspicuum  esse.  Neque  enim 
quod  versu  375 

regna  dese  immitis   parce  irritare  querendo 
vocabulum   iambi   pedis   mensura  comprehensum  cum  subjecta  vocali  coalescere  jussit,  insciti 
est   poeta3    metrumve    ignorantis,    si   vel    maxime   verum    esset   quod  Lachmannus  observavit 
Ovidium  ab  hoc  coalescendi  genere  sese  continuisse;  et  nescio  an  non  unico  illo  exemplo  hanc 
sibi  licentiam  noster  indulserit,  sed  et  altero,  versum  dico  349 

imposuit  te  alto  Fortuna  locumque  tueri 

jussit  honoratum 
ubi  aut  valde  fallor  aut  structurre  concinnitas  postulat:  imposuit  te  alto  Fortuna  Joco  hunc- 
que  tueri  seqq.  Permirum  est ,  Ottonem  Gruppium  cum  rerum  omniiim  qu£B  pulcri  quodam 
sensu  percipiuntur  tum  maxime  poeticarum  elegantiarum  arbitrum  haud  coiitemnendum,  post- 
quam  et  alibi  et  libri  cui  inscriptus  est  Minos  pag.  494  rationibus  Hauptii  obsecundandum 
esse  scripsit ,  nuperrime  Hauptio  et  vero  etiam  sibi  ipsi  adversarium  exstitisse  in  libro  cui 
Aeaco  titulus  est  (vide  p.  156  seqq.)-  Id  quod  eo  magis  mirum  debet  videri  quod  Gruppius 
in  libro  de  Latinorum  elegia  cpnscripto  (p.  389)  ulterius  progressus  ipso  quem  nunc  inpugnat 
Hauptio  etiam  disticha  illa  quse  sunt  de  Msecenatis  morte  contendit  ab  auctore  nescio  quo 
neoterico  profecta  esse.  In  universum  tanta  Gruppius  in  libro  nuperrime  edito  grassatur  in 
bonum  Horatium  licentia,  secando,  urendo,  cum  pessimis  optima  quseque  extirpando,  ut  qui 
eum  audiverit  de  Hauptiana  nostri  carminis  crisi  querentem  non  possit  non  recordari  Hora- 
tiani  illius:  quis  tulerit  Gracchos  de  seditione  querentes?  Nec  vero  eo  usque  progredior  ut 
cum  Luciano  Muellero  dicam,  qui  contra  Hauptii  rationes  sentiat  eum  nihil  sentire,  nec  opus 
erat  ut  Gruppius  huius  hominis ,  Muellerum  dico,  auctoritati  vel  tantillum  tribuendum  censeret. 
Ea  est  enim  Muelleri,  hominis  ad  diffamandam  philologorum  humanitatem  nati,  indoles  ut  quum 


multo  minus  ingenii  dotibus  quam  lingujB  virulentia  morumque  insolentia  valeat,  a  judicii  vero 
elegantia  et  ab  omni  sapore  poetico  misere  sit  destitutus,  tamen  qua  est  putida  ingonii  arro- 
gantia  solus  sibi  sapere  videatur.  Quem  in  profliganda  barbarie  alterum  pro  Dii  Achillem 
—  is  enim  sibi  videtur  —  ceteri  qui  norunt  omnes  Thersitem  potius  procul  a  se  arcent.  Qui 
quum  dicat  (ut  ad  rem  redeam)  »in  versibus  nostri  carminis  nihil  inesse  quod  arguat  scripto- 
rem  ab  antiquitate  alienum,  nec  omnino  quidquam  nisi  hoc  partim  sat  politis,  aliquando  du- 
rioribus  hunc  scriptorem  uti  numeris,  quam  fere  admittantur  ab  eis  qui  docta  imitatione  et 
alieno  sermone  componant  versus,*  recte  quidem  dicit,  sed  addendum  erat,  ni  fallor,  Ovidius 
et  qui  illius  sive  artem  sive  aetatem  sequuntur  poetse  quum  in  elisionibus  admittendis  prse 
antiquioribus  poetis  parcissimi  sint,  nostrum  poetam,  quippe  elisionum  vel  fortissimarum  largam 
sibi  copiam  indulgentem,  hoc  ipsa  re  suspicioni  ansam  dedisse.  Ceterum  fatendum  in  hac  quo- 
que  qu£Bstione,  quse  est  de  epicedii  Drusiani  genuitate ,  ex  doctrinae  copiis  non  posse  omnia 
decerni ,  redire  haud  pauca  ad  judicii  elegantiam ,  idque  judicium  (gustum  nostrates  dicunt) 
non  tam  certa  ratione  et  disciplina  niti  quam  nativo  quodam  veri  pulcrique  sensu  a  qao  qui 
rem  criticam  exercent  philologi  haud  pauci,  qui  vel  maxime  in  poetarum  explicatione  invitis 
Musis  versantur ,  mirum  quantum  abhorrent.  Quam  rem  ut  longius  persequar,  non  est  hujus 
disputatiunculaj.  Igitur  Gruppius  ut  sententiam  suam  de  genuina  carminis  nostri  aetate  sta-  ^.*<- 
biliat  nonnuUa  afifert  qu£e,  quod  exquisitiorem  rerum  notitiam  prse  se  ferant,  falsario  recentioris  .^^<4 
nescio  cujus  sseculi  vel  doctissimo  vix  ad  manum  fuisse,  soli  illorum  temporum  sequali  inno- 
tuisse  speciose  argumentatur.  Et  hoc  argute  addit,  qui  tanta  industria  doctrinaque  versatus 
fuerit  in  rimandis  rebus  a  communi  notitia  remotioribus  philologus  nescio  quis  sseculi  quarti 
et  decimi,  hoc  vix  admissurum  fuisse,  ut  in  quibusdam  locis  (quos  Hauptius  exagitavit,  velut 
turbam  bonorum  v.  19  fortunani  nocendi  v.  47,  alios)  a  dicendi  cosuetudine  recederet,  immo  viam  a 
probis  latinitatis  auctoribus  rounitam  atque  tritam  fuisse  ingressurum.  Fuisse  igitur  auctorem 
eis  quae  persequatur  temporibus  sequalem,  non  tam  poetam  perfectum  quam  elegantem  hominem 
et  qui  primis  quasi  labris  poeticam  nec  tamen  crassa  prorsus  Minerva  attigisset,  Quid  quod 
equitum  ordini  adscripsit  nostrum,  versus  201  particula  »adsumus  omnis  eques«  ingeniose  in  hanc 
rem  usus?  Ingeniose  quidem  et  speciose,  sed,  ut  credo,  minus  vere.  Hanc  enim  prudentiam 
quis  falsario  vel  obtusissimo,  qui  sequalem  se  simulat  quibus  libet  hominibus  vel  rebus,  deesse 
arbitretur  ut  sibi  ipsi  partes  quosdam  in  illis  rebus  locumque  tribuat?  In  iis  vero  quae  a  con- 
sueto  dicendi  more  recedunt  ut  sunt  tolerabilia  ita  qusedam  ferri  nequeunt  et  vel  Gruppio  auctore 
hanc  tantum  explicationem  immo  excusationem  habent  ut  ab  interpolatore  sint  profecta.  Jam 
vero  si  quaecunque  displicent  in  carmine  interpolatoris  culpa  facta  esse  judicamus  (in  eo  praesertim 
quod  vetustioris  codicis  manuscripti  auctoritate  nititur  nulla),  nescio  ad  nuUum  non  opus  quod 

vel  maxime  adulterini  fetus  speciem  exhibeat,  antiquitati  possit  vindicari.  Igitur,  quse  Gruppius 
protulit,  partim  leviora  sunt  prse  contrariorum  argumentorum  ponderibus ,  partim  ita  consti- 
tuta  ,  ut  seque  bene  in  contrariam  partem  flecti  queant.  Quodsi  qui  fortasse  mirantur  me 
quantumvis  iidem  carminis  impugnantem  tamen  qusedam  eius  emendaturum,  immo  unum  locum 
V.  283  seqq.  transpositione  curaturum ,  quod  quam  rationem  habeat  in  scriptione  scilicet 
neoterica  et  temporum  librariorumve  injurias  minime  passa  speciose  quserentes,  hoc  re- 
spondeo,  posse  vel  unius  sseculi  decursu  permulta  casu,  posse  vel  brevissimo  temporis  spatio  de 
industria  mutari  plurima.  Quorum  utrum  factum  sit  in  carmine  nostro  (cujus  N.  Heinsius  quat- 
tuor  vidit  codices  manuscriptos),  non  decerno.  Igitur  lubet  in  sequentibus  tum  Hauptianse  ar- 
gnmentationis  pondera  quibusdam  momentis  corroborare,  tum  ubi  nimis  ille  severum  censore  m 
agere  visus  est ,  poetae  nostro  patrocinari,  praeterea  locos  quosdam  qui  labem  traxisse  mihi 
videntur  ad  suum  nitorem  emendando  revocare.  In  quibus  quod  postremo  loco  posui  possit 
nescio  quibus  severioribus  inter  philologos  et  morosioribus  snpervacuum  videri  et  otio  litte- 
rato  haud  admodum  dignum,  utpote  in  re  ^ab  antiquitatis  ambitu  reraota.  Audio,  at  linguse 
germanicse  gnari  quod  in  suis  poetis  faciunt  quos  aetas  vel  proxime  elapsa  inter  vivos  vidit, 
eccui  nisi  philologo  periclitandum  est  in  iis,  qure  latino  conscripta  sermone,  quamvis  non  ad 
cascam  antiquitatem  recedant,  tamen  aliquot  saeculorum  setatem  tulerunt?  Igitur  haud  multum 
ab  initio  v.  5  a  6 

nec  tua  te  pietas  distendit  amore  duorum 

nec  posito  fili  nomine'  dicis  »uter«? 
prorsus  infacete  dictum  est  posito  quod  debebat  esse  dido  sive  audito.  Nec  emendatio  in 
promptu  est  nec  metrum  arbitror  qualemcunque  admittere.  Igitur  poetam  dormitavisse  sta- 
tuendum  est.  Quod  quamquam  vel  divino  Homero  accidisse  vix  opus  est  ut  ab  Horatio  edo- 
ceamur,  tamen  ceteris  punctis  suffragantibus  facit  ad  augendam  falsi  suspicionem.  At  vero 
proxime  sequentibus  duobus  versibus  7  et  8 

Et  quisquam  leges  audet  tibi  dicere  flendi, 

et  quisquam  lacrimas  temperet  ore  tuas? 
nolo  poetam  insulsitatis   crimine  onerare ,  ubi  tam  proclivis  est  emendatio  Ecquis  jam  seqq., 
utroque  loco.    Et  pervelim  (modo  res  nobis  sit  cum  vetere  quodam  poeta)  liceat  per  metrum 
versum  16 

et  titulum  belli  dux  duce  fratre  tulit 
aliter  constituere ,  siquidem  casum  nominandi  in  simiUbus  vix  invenias  apud  probse  latinitatis 
auctores,  ut  vel  hoc  indicio  fides  poetse  suspecta  reddatur.    Versu  24  (nam  liceat  nuUo  aUo 


nisi  Tersuum  ordine  observato  carmen  decurrere)  versu  igitur  24  non  nego  ferri  posse 

et  quicunque  coli  ^w^que  piumque  deos 
quanquam  fortassi  pr£Etuleris,   quod  magis   est  ex  consuetudine  in  ejusmodi  formulis  fere  ob- 
servata :    et  quoscunque  coli  fasque  piumque  deos.     At  vero  prorsus  nulla  causa  erat  cur  et 
Heinsius  et  alii  tantopere  oflenderent  in  versu  43 

quodque   pudicitia  est  tantum  inviolata  bonorum , 

ultima  sit  laudes  inter  ut  illa  tuas?  (scilicet  quid  tibi  profuit?). 
Nihil  enim  corrigendum  neque ,  quod  Heinsio  placuit:  quidque  pudicitia  tantum  cumulasse  bo- 
norum,  neque  quod  Hauptio:  quodque  pudicitia  est  tantum  cumulata  bonorum,  substituendum. 
Modo  leviore  interpunctione  post  inviolata  incidas  orationem,  omnia  sana  erunt: 

quodque  pudicitia  est  tantum  inviolata,  bonorum 

ultima  sit  laudes  inter  ut  illa  tuas  — 

ubi  bona,  quod  saepissime,  idem  valent  atque  rirfutes,  et  inter  laudes  tuas  honorum  hy- 
pallages  ligura  poetis  maxime  frequentata  dicitur  pro  inter  laudes  bonorum  tuorum.  Jam  vero 
considera  mecum  locum  omnium  mea  quidem  sententia  gravissimum  ad  culpandum  novicii 
poetse  ingenium,  versus  dico  57  a  58 

quid  si  non  habitu  sic  se  gessisset  in  omni, 

ut  sua  non  essent  invidiosa  bona? 

Hoc  enim  vult  poeta ,  sic  per  omnem  vitam  sese  gessisse  Liviam,  ut  digna  fuerit  cui 
omnes  bona  inviderent  (vernacule  dicas  »dass  alle  sie  um  ihre  Vorziige  beneideten*),  itaque  — 
hoc  enim  inde  vult  effici  —  fortunse  acerbitatem  indigne  in  ea  fuisse  grassatam,  Quod  vero  poeta 
dicit  sententiam  efficit  plane  contrariam  repetita  negatione  non.  Dicendum  erat  aut:  Quid  si 
non  habitu  sic  se  gessisset  in  omni,  ut  bona  essent  invidiosa?  aut  saltem  et  non  essent  invi- 
diosa  bona.  (Tum  scilicet  fortunae  posse  condonari  acerbitatem)?  Et  ut  concedam,  ita 
scripsisse  poetam  ut  postremo  loco  posui,  tamen  restaret  foedissima  labes  quam  nuUis  machinis 
elueris ,  scilicet  pronomen  possessivum  sua ,  ubi  leges  grammaticae  requirunt ,  immo  flagitant 
deraonstrativum  eju^.  Igitur  quoquo  te  verteris  poetam  deprehendes  turpissime  oscitantem. 
In  iis  qusc  proxime  sequuntur: 

Caesaris  adde  domum,  quse  certe,  funeris  expers,  . 

debuit  humanis  altior  esse  malis. 

llle  vigil,  summa  sacer  ipse  locatus  in  arce, 

res  hominum  ex  tuto  cernere  dignus  erat, 

nec  fleri  ipse  suis  nec  quemquam  flere  suorum  — 
horum   igitur  qui  medii  sunt  versus  sensu  omnino  cassi  sunt ,  nam  quae  est  hoc  loco  Caesaris 


Augusti  coramunio  cum  ceterorum  rebus  hominum?  quas  cur  erat  dignus  qui  ex  tuto  certieret? 
deinde,  cernat  nec  ne,  quid  hoc  ipsum  ad  Drusi  mortem?  Acquiescerem,  si  hanc  fere  poeta 
sententiam  vel  similem  procudisset : 

JUe  vigil  summa  sacer  ipse  locatus  in  arce, 

rex  hominum,  m  tuto  dcgere  dignus  erat. 

Sed  manum  cohibeo,  non  enim  tam  emendatione  opus  esse  quara  poetara  tumoris  atque 
ampullarum  reum  faciendum  censeo.  —    Agrippa ,  Augusti  genero,  vix  iuhumato 

perficit  officium  funeris  ecce  soror. 

Ecce  ter  ante  datis  iactura  novissinia  Drusus 

a  magno  lacrimas  Caisare  quartus  habet  (v.  69  seqq.). 

In  his  falsum  esse  vidit  Lipsius  perficit  officium;  nec  erat  difticile  videre.  At  quid  ejus 
conjectura  percipit  lucremur,  equidem  non  video,  qui  emendandum  esse  prcebnit  officium  cen- 
seam.  Scilicet  Octavia  soror  fato  luncta  Augusto  imposuit  necessitatera ,  ut  funere  eam  curaret 
efierendam.  At  vide  qua  poeta  ratione  non  tam  scilicet  ornata  quara  putida  et  attectata  mo- 
riendi  casum  a  consanguineo  quodam  defietum  effert !  Hoc  dicendi  genus  fallor  aut  habet  aU- 
quid  novicii  saporis:  Drusus  a  magno  lacr.  Cses.  qu.  habet.  Jam  vero  quse  sequuntur  verba 
ecce  ter  ante  datis  quomodo  quadrent  iu  arabitum  enuntiati  fateor  me  non  intellegere,  quura 
optime  et  per  grammaticam  et  per  metrum  licuerit  en  tribus  accedens.  ...  v.  75  seq. 

cedis  et  incassum  tua  nomina,  Druse,  levantur, 

ultima  sit  fati  hsec  summa  querella  tui. 

Mirari  non  satis  queo  horum  versuum  priorem  Heinsium  ne  uno  quidem  verbo  tetigisse  , 
quamvis  meo  quidem  judicio  inquinatissimus  sit.  Ne  id  quidem  prorsus  certum  ,  recte  scrip- 
turam  caedis  et  editionibus  quibusdam  et  vero  etiam  codicibus  (omnes  autem  hujus  carminis 
nonnisi  post  artem  typographicam  exarati  sunt)  propagalani,  mutatara  fuisse  in  cedis.  Sed 
recte  factum  esto:  quid,  quseso,  est  nomina  levare,  nisi  addideris  {/MoasgMC  leventur,  corrigendo 
»cedis  et  in  ccelum  tua  nouiina,  Druse,  levantur?«  Quanquam  ne  hoc  quidem  satis  placet  neque 
memini  legere  „in  cselum  levare*  pro  eo  quod  est  >-ad  caehim  tollere*.  Sed  ut  salvum  sit 
vocabulum  incassum  (et  videtur  sane  aliquod  ejusraodi  ad  sententiara  desiderari  quod  vanas 
superstitum  querellas  inexorabili  mortis  necessitati  ex  adverso  ponat)  nihil  aliud  videtur 
eraendando  extricari  posse  nisi:  cedis  et  incassum  tua  nomina,  Druse,  vocantur  —  quod 
quamvis  a  parte  poetica  parura  comniendabile  tamen  ibrtasse  pro  nostri  carminis  conditione 
verum  est.  *)     Sequitur   paullo  post   (v.  79  seq.) 


*)  Video  jam  Burmannum  vocanlur  suasisse,  Hauptium  vero  emendationem  dissuadere   sensumque  ver- 


Multi  in  te  amissi,  nec  cui  tot  turba  bonorum 
omnis  cui  virtus  contigit  unus  eras  — 

ubi  merito  turba  honorum  Hauptio  offensioni  fuit,  idem  vero  prorsus  imraerito  hos  ver- 
sus,  utpote  salvos  ratus,  intactos  reliquit,  omnino  enim,  ut  proba  sententia  evadat,  scribendus 
est nec  cui  tot  turba  bononim, 

omnis  cui  virtus  contigit  ullus  erat 
id  quod  poetam  scripsisse  puto.    Quid  vero  substituendum  sit  caer.is  crinihus  v.  98 

non  animam  adposito  fugientem  excepit  Liatu 

nec  traxit  caecas  per  tua  membra  comas  — 

nescio ,  hoc  scio ,  exemplorum  nubem  quam  Heinsius  adduxit ,  ut  emendationem  sectas 
(sive  ccesas  quod  dicit  »Mediceum  librum«  exhibere)  commendet  ,  nihil  ad  nostrum  locum 
facere,  cui  dum  vera  scriptura  inveniatur  mederi  studeo  scribendo:  nec  traxit  canas  per 
tua  membra  comas;  ita  enim  loqui  licebat  in  feminea  causa  antiquo  poetae,  vel  antiquitatem 
simulanti,  illibata  prorsus  et  salva  in  sexum  muliebrem  reverentia.  Et  poterant  certe,  quo 
tempore  obiit  Drusus  filius,  Liviae  matri  cani  esse.  —  V.  103  seq. 

Te  queritur  casusque  malos  irrisaque  tales 

accusatque  annos  ut  diuturna  suos. 

Lectio  foede  corrupta,  cui  salutem  fert  sane  Heinsianum  irrisaque  vofa,  sed  erit  cui  nimi 
remotum  a  litterarum  ductibus  esse  videatur.  Si  ferri  possit  nudum  irrisa  participium  non 
accedente  ablativo  quodam  quod  dicitur  instrumenti  (et  arbitror  posse)  velut  fato,  subeat 
scribere:  irrisaque  tabet.  Infacete  dicta  sunt,  quanquara  ab  alliteratione  qnjB  dicitur  commenda- 
tionem  habent  illa  (v.  115) 

erumpunt  iterumque  gravant  gremiumque  sinumque 

effusse  gravidis  uheribusque  genis. 

In  vires  abiit  flendi  mora! 

—  At  probant,  quantus  noster  imitandi  artifex  quse  lenocinia  orationis  ornandae  aucu- 
patus  fuerit  ut  antiquitatis  opinionem  carraini  suo  conciliaret;  sic  alliterationem  quoque 
agnosces  in  proxime  prjegressis  v.  I(i9  sic  j4umosa  novis  ;>langentcs  /;ectora  ;>ennis.  Modo 
prae  illo  studio  genus  dicendi  simplex  atque  lucidum  minus  neglexisset!  At  enim  quale  est 
illud  in  vires  abiit  flendi  mora\  Scilicet  tam  contortum  atque  a  vulgari  ratione  alienum 
ut  neque  in  nostro  poeta  tolerabile  videatur  et  emendandi  conamina  nobis  fere  invitis  eliciat, 
velut   inque  vices  jam  fit  flendi    mora.    —   Vitium    quoque   subesse  judico   verbis   versus    123 


fiiculi  hunc  esse  slatuere:   Removeris,  Druse,  e  conspectu  hominum  et  frustra  sublato  c  amore  nomen  tuum 
adpellatur.     Hoc  si  admittimus,  nihil  non  ex  quolibet  versu  poterit  cxtorqufri. 

»tumulo   portaris  et  igni«  ,  quippe  portandi  verbum  neque  tumulo  neque  igni  satis  aptum  est 
Sequentem  versum  considerantibus 

haec  sunt  in  reditus  dona  parando  tuos 
veri  non  absimile  videbitur  scripsisse  nostrum:  tumulo  donaris  et  igni.  —  Legimus  v.  141  seq. 

quos  primum  vidi  fasces,  in  funere  vidi 

et  vidi  eversos  indiciumque  mali  —  at,  opinor,  Livia,  cujus  sunt  verba,  fasces  dixerat 
inversos,  quod  erat  moris  in  funeribus  llomanorum.  Ain  vero?  Nonne  iidem  fasces  dicuntur 
fradi  versu  1 77 :  consul  init  fractis  maerentem  fascibus  urbem  ?  Ita  quidem ;  igitur  recte  se 
habet  versus  superior,  ego  vero  utrumque  locum  adduxi,  ut  novo  argumento  demonstrarem 
nostrura  poetam  nou  nimis  esse  antiquuni,  quippe  qui  morem  illum  Romanorum  vertendorum 
sive  inverteudorum  fascium  (Tacit.  Annal.  III.  2)  fallente  memoria  commutaverit  cum  alio  quem 
medii  aevi  temporibus  potius  viguisse  et  vel  nostra  actate  passim  usurpari  constat.  —  V.  167  seqq. 

Quin  etiam  corpus  matri  vix  vixque  reniissum  > 

exsequiis  caruit,  liivia,  paene  suis. 

Quippe  ducem  arsuris  exercitus  omnis  iu  armis 

inter  quse  periit  ponere  certus  erat. — En  dicendi  genus  prorsus  abnorme  et  plus  quam 
contortum  ducem  arsuris  in  armis  ponere  inter  quce  periitf  Non  dico ,  aliud  esse  inter  armv 
(h.  e.  inter  pugnam)  perire  et  in  armis  (h.  e.  armatum)  perire,  neque  nisi  in  armis  quemlibet 
componi  posse,  hoc  saltem  quem  voluit  poeta  sensu ,  at  arsuris  in  armis  poncre  pro  eo  quod 
est  simul  cum  armis  comburere  quis  unquam  poeta  tanta  fuit  perversitate  ut  dicere  non 
erubuerit?     Neque   nostrum    dixisse   arbitror.     Igitur   haud    multum   aberat  quin    corrigerem 

quippe  ducem  arctois  exercitus  oinnis  in  arvis 

intra  quae  periit  ponere  certus  erat.  —  Urbein  Roinam  in  timto  tamque  comnmni  omnium 
luctu  gemere  miserabilemque  vultum  induere  (v.  181)  consentaneum  est,  cives  vero  cur  incertos 
et  pavidos  (v.  183.  184)  faciat  poeta,  non  bene  intellegitur,  qui  tamen  ut  sibi  constaret  dicere 
debebat  et,  ni  fallor,  dixit  v.  183  incerti  clauduntque  domos  trepidantque  per  urbem  pro  eo 
quod  legitur  strepitant.  —  Postquam  poeta  quales  in  luctu  sese  gesserint  juvenes ,  senes ,  Au- 
soniae  matres  nurusque  deinceps  enarravit,  pergit  v.  201) 

Et  voce  et  lacrimis  laudasti  Caesar,  aluninum. 

Hoc  tu  noli  credere,  lector,  dixit  enim  sine  dubio  Tu  voce  et  lacrimis  seqq.  Quod- 
contra  restituenda  est  vocula  et  versui  2i0.  Et  vox  adversis  collibus  icta  redit  —  ubi  legitur 
at,  repugnante  sententia,  namque  praecedit 

te  clamore  vocant  iterumque  iterumque  secundo. 

Tiberinus  ipse  pater  a  lugendo  sese  non  continuit  (v.  221  seqq.)  qui 

tum  salice  implexum  muscoque  et  arundine  crinem 

caeinileum  magna  legit  ab  ore  manu 

uberibusque  oculis  lacrumarum  flumina  misit  — 

ubi  ne  corrigas  uberaque  ex  oculis  quod  sane  et  usitatius  et  vero  etiam  venustius  dictum 
csset,  prohibent  supra  jam  laudata  (v.  116)  effusae  gravidis  uberibusque  genis  —  scil.  lacru- 
mae;  magnam  autem  Tiberini  manum  fuisse  quod  versu  221  docemur  facile  crediderim,  at 
certe  multo  major  erat  capitis  moles ,  quamquam  caret  hoc  epitheto.  Et  recte  quidem.  Quo 
friget  magis,  manui  additum,  neque  dubito  quin  poeta  dixerit  madida  manu,  id  quod  sane  cum 
eius  dei  natura  artius  cohaeret.  En  vero  deum  fluvialem  equis  vectum ,  alterum  scilicet  Neptu- 
num,  qui  (Ihad.  XIII,  23  seqq.)  currui  biga  juncto  insidens  tquorum  par  ferripedum  per  maris 
aequor  stimulat.  At  huic  festinatione  opus  est.  tura  vero,  quod  mythorum  interior  ratio 
docet,  est  (juaedam  equo  cum  mari  conjunctio,  deuni  vero  fluvialem  praeter  hunc  nostrum 
Tiberinum  equidem  novi  neminem  per  aquas  equitantem.  Et  incertum  rehquit  poeta  —  si 
vera  est  scriptura  —  equone  insideat  an  curru  vehatur.  Immo  vero  neque  equis  locus  est 
omnino,  neque  dedit  locum  poeta  quem  versu  229  scripsisse  arbitror:  sustentabat  aquas  cursus- 
que  inhibebat  earum  (pro  codicum  scriptura  equ^rum).  Dices  hoc  pedestrem  magis  sermonem 
decere,  neque  ipse  apud  Ovidium  ferrem,  sed  apud  nostrum  et  hic  et  ahbi  connivendum  est. 
Fatendum  tamen  et  hoc  est,  esse  ubi  noster  vel  supra  antiquorum  poetarum  dictionem  assur- 
gat,  velut  cum  dicit  v.  262:  pectoraque  ingenii  magna  capaxque  domus,  cujus  metaphorae  vix 
arbitror  alterum  exemplum  inveniri;  domicilium  scio  translate  usurpari.  Hoc  vero  non  vitio 
vesterim  nostro  qualicunque  auctori  quod  posuerit  v.  275 

et  tandem  trepidos  vultus  inque  illa  ferocum 

invitis  lacrimas  occidere  ora  genis  — 
scilicet /erocMm  genitivi  formam  pro  legitima  ferocium;   puto    enim  ferorum   a   manu  poetae 
esse  profectum,*)     Idemque  eo  inclino  ut  in  praecedentibus  duraque  per  saevas  vincula   nexa 
manus  —  *servas  manus*  genuinum  esse  suspicer.    Pergit  poeta  v.  277 

spiritus  ille  minax  —  (agitur  de  Germanis)  —  et  Drusi  morte  superbus 

carnifici  in  maesto  carcere  dandus  erit. 


•)  Quamquara  fortasse  ferri  possit  ferocum  Geneti\Tis.  Quem  quum  Hauptius  tam  diu  neget  (p.  26)  la- 
tinnm  esse  dum  nemo  consimili  exemplo  confirmaverit,  praesto  est  exemplum  ex  Culice  Vergiliana.  agre- 
stum  (v.21),  quam  formam  si  personatus  ille  Vergilius  quidem  at  reverendae  antiquitatis  poeta  periclitatus 
est,  ferri  quoque  debet  ferocum.  Caelestum  vero  (Metam.  1,  150)  Ovidianum  —  ut  in  hoc  acquiescam  —  ha- 
betne  potiorem  excusationem  ?  Hoc  loco  moneo .  eundem  Hauptium  immerito  crimini  dedisse  nostro  poetae 
quod  »  pessime*  dixerit  v.  339  vix  credent  tantum  rerum  cepisse  tot  annos;  tot  scilicet  pro  tam  paucis.  Pror- 
•UB  enim  eimiliter  Ovidius  Metam.  libro  LX.  25:  verbaque  tot  reddit  dicere  est  ausus. 

I 
Hoc  quid  sit,  non  assequor;  laudarem 

carnificis  maesto  jure  domandus  erit.  —  Sequentia  inde  a  versu  282  turbata  sunt  et  foede 

luxata,  sed  optime  in  ordinem  redcunt  et  pulcherrime  decurrunt  transpositis  duobus  versibus, 

hoc  modo: 

285  quam  parvo  numeros  implevit  principis  aevo, 

in  patriam  meritis  occubuitque  senex. 

nec  sua  conspiciet  (miserum  me)  nmnera  Drusus, 

nec  sua  prae  terapli  nomina  fronte  leget. 

283  adice  Ledaeos.  concordia  sidera,  fratres 

284  templaque  Romano  conspicienda  foro 

289  saepe  Nero  illacrimans  submissa  voce  loquetur 

»cur  adeo  fratres  beu  sine  fratre  deos?« 
Igitur  non  recte  Hauptius  poetae  vitio  vertit  quod  librario  erat  exprobrandum ,  nec  scio 
an  idem  immerito  poetam  reprehenderit  quod  minus  scilicet  latine  in  comparando  Liviae  cum 
Andromachae  P^uadnesque  dolore  dixerit  v.  319  et321: 

hoc  fuit  Andromache,  cum  vir  religatns  ad  axem... 

hoc  fuit  Euadne  cett. ;  namque  in  promptu  est  scribere  (quod  nostrum  fecisse  arbi- 
tror)  /mec  fuit  Andromache,  haec  f.  K.  =^talis.  Sed  missis  levioribus  non  paucis  lubet  ad 
finem  properare,  quamquam  in  transcursu  non  possum  non  paulisper  immorari  versui  404 

tantaque  et  immensi  Caesaris  icta  domus,  ubi  *quidam  ex  veteribus  codd.«  (Heins.) 
praebent  divini ,  ego  ex  utraque  lectione  conflata  invicti  eliciendum  esse  arbitror.  Et  quod 
ipse  Lucifor  malum  quoddam  portendens  solitas  destituisse  vias  dicitur  nulloque  comparuisse 
orbe,  vix  credo  poetam  v.  409  scripsisse  ' 

sideris  hoc  obitus  terris  instare  monebat 
et  mergi  Stygia  nobile  numen  aqua, 
sed  potius  translate  ipsum  Drusum  sidus  vocasse  ita: 
sideris  hoc  obitum  terris  instare  monebat 
et  meigi  Stygia  nobile  lumen  aqua; 
nec  ferri  quidem  potest  numen  qnod  libii  praebent,   sideris  vero  et  luminis  eadem   fere  vis 
idem  tropus.     Versibus  inde  a  411    postquam  Tiberium    compellavit  poeta  rursus   ad  matrem 
conversus  infit  v.  417 

Tu  tamen  ausa  potes  tanto  indulgere  dolori 
longius  ut  nolis  heu  male  fortis  ali, 
in  quibus   au^a   sensu   cassum   est   neque  invenio  quid  Ecribere  potuerit  noster  praeter  ipsa; 

sed  restant  alia  in  his  versibus  profliganda;  scilicet  ut  particula  vix  habet  quo  referatur  nisi 
scripseris  tantum  (so  weit)  indulg.  dol. ;  et  quum  recte  desideretur  subjectum  cujus  praedica- 
tum  sit  ali  puto  pro  heu  legendum  esse  hunc,  praesertim  quum  tunc  tantum  heu  locum  habere 
videatur  ubi  de  facto  sermo  est  nec  vero  de  re  quam  non  factum  iri  speramus.  —  Liviae 
quum  prae  nimio  dolore  semianimis  jaceret        . 

obtulit  invitae Caesar  opem 

admovitque  preces  ei  jus  immiscuit  illis, 
V.  420  seq.     At  precibus   non  recte  opponitur /m*  sed,  ni  fallor ,  ^'?*6'.<fa  Caesar  illis  immiscuit: 
Finem  faciam  versu  460,    iibi  fictum   aliquod  Drusi    simulacrum    in    matris   solatium    bonores 
quotquot  et  in  vivum  collati  sunt  et  in  mortuum  enumeraus 

et  sensi  (inquit)  exsequias  funeris  ipse  mei 

decursusque  virum  notos  mihi  donaque  regum 
cett.    Non  intellego  quid  sibi  velit  notos  decursus  sentire,  votos  intellego. 

Non  mirum  est,  cum  Drusi  epicedio  et  olim  comparata  esse  et  nunc  comparari  carmina 
duo,  alterum  Maecenatis  epicedion,  alterum  ipsius  Maecenatis  verba  suprema  continens,  ante 
Scaligerum  in  unum  conjuncta.  De  quorum  aetate  non  niagis  constat  quam  de  illius  carminis 
quod  modo  tractavimus,  tempore;  quamquam  Hauptio  videntur  »mediocriter  esse  antiqua, 
hoc  est  aliquot  post  Christum  natum  saeculis  scripta*.  Nec  desunt  inter  duo  epicedia  simi- 
litudines  quibus  facile  evincatur,  alterum  poetani  alteri  cognitum  fuisse.  Quod  qui  fieri  potue- 
rit  salva  eorum  opinione  qui  Epicedium  Drusi  ad  novicia  tenipora  rtferunt  vel  eorum  fide  qui 
Maecenatis  epicedion  medio  saeculo  XV  in  Dania  iuventum  esbe  dicunt,  haud  inscite  Hauptius 
enucleavit,  etsi  idem  in  argumentaudi  ratione  quaedam  perobscure  ut  mihi  quidem  videtur 
dixit,  velut  ubi  quaerit:  »Putabimusne  eum  poetam  qui  Epicedion  Drusi  scripsit  novisse  con- 
solationem  Liviae  eamque . . .  .  sibi  quasi  adrogasse,  ut  aut  nos  falsi  simus  qui  hoc  carmen 
ad  saecul.  XV  rettuliraus ,  aut  mentiti  sint  qui  epicedion  Maecenatis  med.  saec.  XV  in  Dania 
inventum  esse  dixerunt?  Ibi  quod  secundo  loco  posuit  niiuime  facit  ad  rationem  recte  con- 
cludendam.  Cur  enim  —  vel  si  ad  antiquitatem  referendus  esset  auctor  Epicedii  Drusiani  — 
mentiantur,  qui  in  Dania  alterum  Epicedium,  Maeceriatis  scilicet,  ab  Henoch  Asculano  in- 
ventum  esse,  vere  illi  quidem,  dixerunt?  —  Nos  vero  his  non  diutius  immorabimur,  sed  data 
opportunitate,  argumenti  quippe  similitudine  ducti,  aliquot  versus  hujus  quoque  elegiae  ema- 
culare  ut  poterimus  brevissime  studebimus.  Ut  enim  fides  habeatur  Luciano  Muellero,  sermo- 
nis  nitore  et  versuum  elegantia  conspicuas  esse  elegias  duas  de  Maecenate  ideoque  primo 
saeculo  atque  adeo  non  multum  post  Maecenatis  obitum  ortas  esse  opinanti  (cujus  ille  opinio- 
nis  dubito  an  non  multos  asseclas  sit   inventurus)   ea  est   plerumque  sententiarum   rerumque 

levitas  ne  dicam  futilitas ,  ut  boni  dispendio  otii  in  eas  accuratius  inquirere  vix  operae  pretium 
esse  videatur.  Quid  quod  in  altera  prioris  elegiae  parte  membrorum  compages  sententiarum- 
que  commissura  tam  est  laxa,  immo  tam  hiulca  ut  novissimo  editori ,  Ottoni  Ribbeckio,  aliquot 
lacunarum  signa  statuere  visum  fuerit,  hac  scilicet  causa  satis  memorabili  nec  nimis  repro- 
banda  »non  quia  excidisse  quaedam*  putaverit  sed  ut  variorum  rhetorum  in  eodem  themate 
versantium  colores  discemeretV    Incipit  igitur  poeta 

Defleram  juvenis  tristi  raodo  carmine  fata: 
sunt  etiam  merito  carmina  danda  seni. 

ut  juvenis  deflendus  cnim  tam  candidus  et  tam 
longius  annoso  vivere  dignus  avo. 
5    Irreligata  ratis  numquam  defessa  ('haronis 
it  redit  in  vastos  semper  onusta  lacus. 

Miror,  fugisse  interpretes,  inter  w.  4  et  5  lacunam  esse  duorum  saltem  versuum  hac 
fere  sententia  explendam:  sic  senex  quoque  exactis  quidem  annis  sed  iisdem  rerum  gestarum 
copia  plenissimis  cantu  lugubri  est  dignus.  Hanc  apodosin  et  sententia  flagitat  et  grammatica, 
quippe  ut  particuht  quae  protasin  inchoat  vix  haberet  quo  referretur,  omissa  illa  apodosi. 
Poeta  sui  erga  Maecenatem  muneris  causam  hanc  afl^ert  (v.  9  seqq.) 

nec  mihi,  Maecenas,  tecum  fuit  usus  amici: 
Lollius  hoc  ergo  conciliavit  opus. 

Foedus  erat  nobis  nam  propter  Caesaris  arma , 
Caesaris  et  similem  propter  in  arma  fidem. 
Igitur  commilitium  foedus  junxit.  Qua  in  re  quae  partes  fuerint  Lollio  nescitur,  nec,  opinor 
injuria;  aut  enim  magnopere  fallor  aut  nullus  est  Lollius  ille;  quae  lectio  num  vera  sit 
etiam  Ribbeckius  dubitat  et  eo  rectius  quidem.  quod  illius  quoque  scriptura  a  quibusdam 
manuscriptis  perhibetur,  Quid  autem  veri  est  similius  quam  poetam  amicitiam  inter  arma 
hellique  strepitum  natam  tenerosque  sensus  inde  efttorescentes  mollius  opus  dixisse?  Sed  vel 
sic  nondum  locus  est  sanatus,  ergo  enim  j)articula  maxime  friget  post  Lollius^  immo  intole- 
rabilis  est  post  m^oUius  lectionem,  Nec  video ,  ad  sententiam  bene  conformandam  quid  aptius 
cogitari  possit  quam  l 

moUius  hoc  Mavors  conciliavit  opus  —  ' 

optime  scilicet  durum  belli  antistitem  mollioris  dici  operis  conciliatorem  nemo  non  videt. 
Ad   litterarum    similitudinem   fateor    aliam    potius    vocem    desiderari;    sed   depravata    vera 
lectione  moUius  in  LoUius  sive  iUius   ne  illa  quidem  mutatio  religionem  injicere  potest.  — 

Maecenatis  obtrectatores  qui  quod  discinctus   fuerit  nimis  acerbe  carpebant   postquam  com- 
pellavit  poeta,  ita  pergit  v.  27  seqq.  •  jv  .^ :  v    - 

num  minus  urbis  erat  custos  et  carceris  (f)  opses?  '■: 

nuncubi  non  tutas  fecit  in  urbe  vias? 
nocte  sub  obscura  quis  te  spoliavit  amantem? 

quis  tetigit  ferro  durior  ipse  latus?        . 
Quid  faceret?  defunctus  erat  comes  impiger  idem  / 

miles  et  Angasti  fortiter  usque  pius. 
Ibi  cum  Ribbeckio  quod  versuum  par  postreraum  vulgo  post  v.  38  lectorum  huc  transposuerit, 
non  litigabimus;  brevi  autem  moueDdum,  primum,  hanc  medicinam,  ubi  semel  in  hoc  carmine 
approbaveris ,  pluries  esse  adhibendam,  tum  vero,  laxo  et  hiante  omnino  sententiarum  nexu, 
ut  diximus,  posse  pro  cujusque  vel  sensu  vel  arbitrio  plurimos  versus  locis  quam  maxime 
distantibus  aeque  bene  poni  et  vero  etiam ,  si  tanti  sit ,  defendi :  hoc  vero  negamus  Ribbeckium 
recte  fecisse  quod  codices  utique  secutus  scripserit:  railes  et  Augusti  fortiter  usque  pius, 
structura  hac:  fortiter  defunctus  erat  idem  comes  inpiger  et  miles  Augusti  usque  pius  —  ad 
verborum  scilicet  seriem  tam  contorte  quam  quod  potest  maxime.  Immo  scribendum  erat 
(quod  postquam  legenti  mihi  sponte  succurrit  vulgo  perhiberi  vidi):  miles  et  Augusti /or^t^  ei 
usque  pius.  Recte  vero  idem  Ribbeckius  versuum  paria  53 — 54,  55 — 56  loca  mutare  jussit 
quorum  utrumque  quum  eadem  voce,  *hic«,  inchoaret,  proclivis  erat  librario  nescio  cui 
error.  Nec  tamen  vel  sic  salva  est  apud  Ribb.  scriptura: 
Hic  tela  in  profugos  (tantum  curvaverat  arcum) 

misit  ad  extremos  exorientis  equos. 
Hic  modo  miles  erat,  ne  posset  femina  Romam 

dotalem  stupri  turpis  habere  sui. 
Majus  erat  potuisse  tamen  nec  velle  triumphos , 
major  res  magnis  abstinuisse  fuit. 
Scilicet  in  primo  versu  ut  oratio  bene  procedat  sic  est  incidenda: 
Hlic  tela  (in  profugos  tantura  curvaverat  arcum) 
misit  ad  extremos  exorientis  equos. 
Quod  nisi  feceris,    mittendi  verbum  et  in  et  (id  praepositiones  adsciscit,    deficiente  praeterea» 
conjunctione.    In  sequentibus  perperam  dictum  est  potuisse  tamen  nec  veUe  triumphos,  deest 
namque  casus  accusandi  vel  infinitivus  quilibet  a  verbo  potuisse  suspensus.    Ferri   posset ,   ad 
sententiam  quidem, 

majus  erat  potuisse  /rwi,  nec  velle  triumphos  —  nec  ipsa  structura  excusatione  careret, 
sed  litterarum  ductus  yehementer  refragantur.    Scribendum  est  si  quid  video  t 

majus  erat  patuisse  tamen,  nec  velle,  triumphos, 

majus  et  a  magnis  abstinuisse  fuit. 

Herculis  exemplo  ubi  utitur  poeta,  ut  demonstret   post   certamina   fortiter   feliciterque 
peracta  mollius  vitae  genus  non  dedecori  esse ,  ita  pergit  v.  81 

Quis  fore  credebat,  premeret  cum  iam  impiger  infans 
hydros  ingentes  vix  capiente  manu? 
Verborum  autem  in  priore  versu  coUocatio  nullo  codice  nititur,  sed  est  correctio  ejus  qui 
alteram  editionem  Aldinam  curavit,  nec  opinor  a  sensu  commendata,  si  quidem  jam  voculam 
ante  impiger  epitheton  positara  nemo  est  quin  ad  hoc  ipsum  sit  relaturus,  repugnante  vel 
maxima  sententia,  Servanda  igitur  est  verborum  ordo  quem  codices  ])T&ehent  cum  jam  premet 
sive  cum  jum  prcmit;  utraque  vero  verbi  forraa  quum  raanifesto  sit  corrupta,  scribendum  est 
aut  cum  Scaligero  cum  rumperet  impiger  infans,  aut  quod  equidem  propter  jam  voculam  vix 
omittendam  praetulerim 

—  cum  jam  angeret  inpiger  infans. 
Sequitur  versus.  idem  sine  dubio  corruptus 

cumve  renascentem  tereret  velociter  hydram 
ubi  teste  liurmanno  Vossianus   et  Leidensis  feUciter  praebent,    nonnulli   codices,    quod  sane 
non  magni  est  raomenti ,  terret  pro  tereret.    At  neque  vebciter  placet  neque  Jeliciter,  displicet 
vero  vel  maxirae  tereret.    An  scripsit  poeta 

cumve  renascentem  torreret  letifer  Hydram  —  ? 
ad  Herculem  scilicet  referens  quod  proprie  ad  operis  socium  lolaum  pertineret?    Praeivit,  ut 
video,  sententiae  partem  Gorallus  vclociter  ureret  scribendo.    Idem  Hercules  v.  85  seq.  dicitur 
fregisse 

—  tribus  adversis  communem  fratribus  alvum 
et  sex  adversas  solus  in  arma  manus, 

Geryonem  scilicet  triformem.     Sed  quis  unquara  audivit  adversas  in  arma  manus?  Corrige 

et  sex  conversas  solus  in  arma  manus. 
V.  107  seqq.  ,  • 

Argo  saxa  pavens  postquam  Scyllaea  relegit 

Cyaneosque  mettis  jam  religarida  ratis, 
viscera  dissecti  mutaverat  arietis  agno 
Aeetis  sucis  omniperita  suis. 

Metus  hoc  sensu  num  ab  auctore  nostro  satis  latine  dici  potuerit  dubito,  immo,  ut  in 
Scyllaeis  saxis,  res  ipsa,  nude  posita,  requiri  videtur  scribendumque  si  quid  video 

Cyaneosque  fretus  (h.  e.  freta)  jam  religata  ratis. 
Pergit  poeta: 

His  te,  Maecenas,  iuvenescere  posse  dicebat. 
Haec  utinam  nobis  Colchidos  herba  foret. 

Redditur  arboribus  florens  revirentibus  aestas : 
Ergo  non  homini  quod  fuit  ante  redit  ? 
Sensus  planissimus ,  sed  labes  inest  versui  postremo;  quippe  deest  nomen  quo  referatur  pro- 
nomen  relativum  quod^  vix  enim  credibile  est  enuntiatum  illud  quod  fuit  ante,  poetam  snbjecti 
vicem  obtinere  voluisse  cui  dicere  licuit  qius,  scilicet  (estas.  Sensit  hoc  ipsum  N.  Heinsius 
scripsitque  ingeniose  ver  cur  non  homini  seqq.,  praeeunte  particulam  cur  correctore  Aldinae  II. 
At  displicet  in  Heinsii  lectione  quod  fuit  ante  utpote  non  modo  supervacuum  sed  vel  maxime 
languidum,  ut  si  vernacule  diceres  »der  friihere  Friihling*.    Itaque  suspicer  corrigendum  esse 

rohur  non  homini,  quod  fuit  ante,  redit? 


In  altera  quae  fertur  Maecenatis  elegia  si  tanti  est  aliquid  suspicari  —  namque  nullis 
neque  dictionis  neque  sententiarum  virtutibus  eminet  neque  usquam  ad  carminis  vere  elegiaci 
altitudinem  assurgit  —  non  diffitendum  est  Ribbeckii  rationem  qua  ille  versus  23 — 26  »qui  in 
singulari  schedula  additi  sunt  eadem  manu  qua  antecentis  elegiae  v.  123  seq.  in  Brux.  cod.«  post 
V.  12  inseruit,  non  uno  nomine  commendari.  Quamquam  veHm  planius  docuisset  Ribb.  cui  sint 
loco  additi  ab  altera  illa  manu;  namque  transpositio  si  a  codicis  cuiusdam  scriptura  esset 
munita  multo  tutior  esset  res.  Hoc  vero  pro  certo  affirmaverim ,  in  v.  24  labem  traxisse 
orationem.     Audiamus  poetam  inde  a  v.  II.  ex  Ribb.  edit.  ^ 

»mi  tamen  hoc  satis  est :  vixi,  te,  Caesar,  amico 

et  morior*  dixit,  »dum  moriorque,  satis 

exemplum  vixi  te  propter  molle  beati, 

unus  Maecenas  teque  ego  propter  eram. 
Maecenatem  constat  molliori  vitae  generi  indulsisse  (conf.  prior.  eleg.  v.  20  seqq.)  et  ad  luxu- 
riam  fuisse  propensiorem  idque  ipsum  nostro  loco  ita  excusat  ut  Augusto  gratum  se  facturum 
instituisse  dicat.  Et  beati  quidem,  quae  est  Salmasii  correctio  e  codicum  scriptura  beate, 
recte  se  habere  videtur  habetque  a  numerorum  ratione  non  exiguam  commendationem ,  quippe 
perincommode  ad  aures  caderet  df/oiOTeksvzov  in  fine  pentametri  versus  moUe  beate.  Quae 
vero  sequitur  vox  unus  (v.  24)  majore  laborat  corruptela,  emendandumque 

uncius  Maecenas  teque  ego  propter  eram.  } 

Molles  atque  delicatulos   eosdem  esse   et  audire  unctos  exemplis   comprobare   non    opus.  — 
Num  dicere  potuerit  poeta  in  sequentibus 

arbiter  ipse  fui,  volui  quod  contigit  esse. 

pectus  eram  vere  pectoris  ipse  tui  — 
vehementur  dubito.    Nam  quid  quseso  est  pectus  pectoris  ?  Novi  quae  quis  ex  vernacula  nostra 
lingua  possit  afferre  in   comparationem  cadentia   sive  potius  speciem  comparationis  habentia, 
sed  falsam  illam,    Sed  taedet  esse  prolixiorem ;  scripsit,  ni  fallor,  poeta 

sensus  eram  vere  pectoris  ipse  tui. 
(Disputavit  de  superiore  illo  dicendi  genere  sive  figura  Hauptius  in  ind.  lect.  aest.  Berol.  1859 
p.  8  seqq.) 


His  si  Tacitea  qtisedam  explendi  non  tam  animi  causa  quam  folii  subjecero,  nulla  cum 
antecedentibus  necessitudinis  vinculo  coniuncta  nisi  quod  latinum  utraque  sermonem  exhibent, 
veniam  mihi  spero  paratam  fore  ex  raore  illo  apud  Latinos  scriptores  passim  obvio  qui  per 
lancem  saturam  »fortuito  (ut  de  se  ipse  Gellius  in  praefat.  noct.  Attic.  fatetur)  usi  rerum  or- 
dine,  quse  libitum  erat  cujus  generis  cunque  erant,  indistincte  atque  promiscue*  chartse  man- 
dabant. 

Taciti  qui  vulgo  fertur  de  oratoribus  dialogus  ne  post  novissimam  quidem  quam  Mi- 
chaelis  vir  diligentissimus  et  accuratissimus  in  indaganda  potissimum  codicum  origine  et  cog- 
natione  posuit  operam,  niraiam  fortasse  quippe  in  rebus  saepe  inextricabilibus  versantem,  ita 
habemus  a  librariorum  mendis  perpurgatura  ut  qui  de  verborum  contextu  passim  mutando 
cogitet  oleum  et  operam  perdere  videatur. 

Nec  ipsum  Michaelem  et  qui  eum  secutus  est  G.  Andresenium  omnem  rem  ita  sibi  pro- 
fligasse  visos  esse,  ut  dubitationi  nullus  jam  locus  sit  relictus,  ex  lacunarum  signis  corrupte- 
larumque  qufe  posuerunt  probe  perspicilur.  Qui  quod  primo  statim  capite  (vers.  9  ap.  Mich.) 
excipiendi  verbo  (»quaestionis  pondus  excipere*)  pro  eo  quod  fere  in  hac  locutione  obtinet, 
suscipiendi  scilicet,  non  sunt  offensi,  ut  sunt  a  reprehensione  tuti,  siquidem  et  apud  alios  scrip- 
tores  quamvis  raro  haec  duo  verba  vices  permutant,  ita  in  sequentibus  non  debebant,  ni  falior, 
ferre  Ijunc  verborum  ordinem  si  mihi  mea  sententia  proferenda  ac  non  disertissitnorum .... 
Jiominum  sermo  repetendus  esset  pro  eo  qui  usu  sancitus  est  mea  mihi.  Quodsi  eodem  capite 
auctor  profitetur  se  quse  homines  illi  disertissimi  disputaverint  iisdem  nunc  numeris  iisdemque 
rationibus  persecuturum  esse,  facillime  quidem  quse  sint  rationes  intellegitur,  qui  vero  numeri 

hand  item,  siquidem  numeri  sunt  poetarum  sive  metricorum,  nisi  forte  et  ordinis  dicas  numeros 
esse.  Sed  huic  defensioni  obstant  si  quid  video  addita  verba  servato  ordine  disputatiords ,  nec 
Bcio  an  quse  vulgo  obtinent  locutiones  »omnibus  numeris  per/ectus,  ahsolutus*  simil.  non  valeant 
ad  locum  nostrum  ab  omni  suspicione  vindicandum.  Ferrem,  si  Tacito  dicere  placuisset  omni- 
bus  numeris  persequar:  quse  enim  verba  in  certam  abierunt  stabilemque  dicendi  formulam 
atque  consuetudinem  non  possunt  pro  scribentis  lubidine  vel  abjicere  membrum  vel  asciscere. 
Igitur  numeri,  si  ferri  debent  nostro  loco,  non  possunt  esse  (quod  Boettichero  in  lex.  Tacit. 
videtur)  partes,  debent  esse  pondera  (conferas  vulgatum  »in  aliquo  numero  esse«),  sed  vel  sic 
insolenter  scripsisse  Tacitum  fatendum  est,  ut  tam  proclivis  sic  dubitatio  quam  difticilis  emen- 
datio,  nisi  forte  genuinam  lectionem  fuisse  censemus  IISDEMNUNCUERBIS  ex  eaque  adverbii 
potissimum  nnnc  ergo  labem  traxisse  vulgatam. 

Init.  cap.  II  verborum  nam  postero  die  quam  Curiatius  Maternus  Catonem  recitaverat, 
cum  offendisse  potentium  animos  diceretur,  tanquam  in  eo  tragcedice  augumento  sui  oblitus  tan- 
tum  Catonem  cogitasset  cum  recte  Sauppius  intellegeret  CPhilol.  Leutsch.  XIX  p.  263)  non 
bene  constare  sententiam  nisi  cum  negatione  prolatam,  hanc  ipsam  consuit  interceptam  esse 
verborum  tanquam  non  in  coUisione  et  sic  emendavit.  Recte  quidem  ad  sensum,  ad  formam 
vero  qui  diligentius  attenderit  inter  verba  argumcnto  et  sui  adverbium  vix  haustum  fuisse  haud 
scio  an  probabilius  conjiciat.  — 

Cap.  III  V.  20  clietiteJ<e ,  quibus  vix  suffeceris ,  etiam  si  non  noimm  tibi  ipse  negotium 
importasses,  Domitium  et  Catonem  id  est  nostras  quoque  historias  et  Romana  nomina  Grceco- 
rum  fabulis  aggregare.  »Negotium  importare*  non  erat  quod  Acidalio  suspicionem  moveret 
eumque  ad  corrigendum  impelleret:  negotium  imperasses;  quo  verbo  propius  ad  Utterarum  duc- 
tus  a<;cedit  imperitasses  nec  sane  longius  abest  impertisses.  Sed  vel  Ciceronis  auctoritate 
munitum  est  illud  negotium  importare;  in  hoc  autem  ipso  enuntiato  aggregare  cum  codicum  sit 
lectio,  ex  Pithoei  emendatione  aggregares  locum  in  editionibus  occupavit.  Nescio  an  scriptoris 
manum  probabilius  restitueris  corrigendo:  Grajcorum  ut  fabulis  aggregares.  Magis  enim  cre- 
dibile  haustum  fuisse  ut  particulam  quam  Imperf.  Conj.  in  Infin.  mutatura. 

Cap.  V,  V.  4.  Ipsum  solum  apud  eum  arguam  quod  natus  ad  eloqucntiam quaparere 

simul  et  tueri  amicitias,  adsciscere  necessitudines,  conplecti  jyrovincias  ^fossit ,  omittit  studium. 
»Conplecti  provincias*  quid  sibi  velit  ut  est  facile  ad  intellegendum,  ita  quo  exemplo  dicatur 
vix  dixeris  et  eo  magis  mireris  editores  intactos  reliquisse  locum ,  quod  Codex  Vaticanus  D , 
qui  est  ex  praestantissimis,  stellula  post  conplecti  appicta  corruptelam  signiticavit.  Quae  an 
sit  in  lacuna  quaerenda  an  in  ipso  conplectendi  verbo,  non  decerno ;  conplecti  heneficiis  pro- 
vincias  vel  simile  quid  quominus  conjiciamus  obstare  videtur   orationis   aequalitas  in  verbis 

eorumque   casibus  acquiescens,  nullo  praeterea  additamento  quale  est  beneficiis  adscito.    Sed 
praestat  missa  aequalitate  latine  dicere  quam  observata  infringere  latinitatem.        .         . 

C.  VI,  V.  12.  UUane  tanta  ingentium  opum  ac  magnce  potentice  voluptas  quam  speciare 
homines  veteres  et  senes  et  totius  orbis  gratia  subnixos  in  summa  rerum  omnium  abundantia 
confitentes  id  quod  optimum  sit  se  non  habere.  Acidalius  veteres  e  textu  eliminavit  neque  ille 
injuria,  quippe  juxta  senes  ferendi  non  sunt.  His  ipsis  vero  senibus  ut  cum  Hauptio  senatores 
substituas ,  nihil  opus  ,  sexcentis  enim  locis  senes  pro  senatoribus  apud  scriptores  occumint. 
Nec  tamen  ipse  Acidalius  locum  videtur,  persanavisse ;  sententia  epitheton  aliquod  hominum 
quale  id  cunque  est  ttagitare  videtur  quia  praeter  senes  et  gratia  subnixos  relinquitur  sat  mag- 
nus  eorum  numerus,  quibus  iu  votis  est  vis  dicendi.  Ergo  crediderim  pro  veteres  scribendum, 
esse  divites. 

C.  VI,  V.  39.  jNam  in  ingenio  quoque  sicut  in  agro.,  quamquam  alia  diu  serantur  atque 
elaborentur,  gratiora  tanien  qum  sua  sponte  nascuntur.  Diu  quid  sibi  velit  haud  facile  dicas. 
Quippe  opposita  sunt  qua>  sua  sponte  nascuntur  serendis,  quibus  nihil  cum  longitudine  tem- 
posis  (diu)  commune  est.  Tacitea  elegantia  per  hunc  dialogum  vel  in  minutulis  conspicua 
et  aequaliter  fusa  compositum  velut  conserantur  flagitare  videtur,  ad  exemplum  elaborandi,  sed 
illud  quomodo  abire  potuerit  in  diu  serantur  non  video.  Igitur  in  aperto  corruptela,  non  item 
medela. 

C.  VIII,  V.  20.  Marcellus  Eprius  et  Crispus  Vibius  artis  oratoriae  principes  cum  dican- 
tur  per  multos  jam  annos  potentissimi  civitatis  ac  donec  libuit  principes  fori,  nunc  principes 
in  C<Bsaris  amicitia  agere,  haud  scio  an  libuerit  (Fut.  exact.)  a  scriptore  sit  profectum  quia 
qui  jam  potentissimus  est  civitatis,  vix  alio  modo  principatum  retineat  nisi  ut  in  foro  regnet, 
utrumque  vero  hunc  principatum  volentem  deposuisse  (donec  libuit)  vix  credibile.  Uterque  a 
Vespasiano  cum  quadam  reverentia  diligitur,  quia  Vespasianus,  venerabilis  senex  et  patientissi- 

mus  veri,  bene  intellegit  ceteros  quidem  amicos  iis  niti  quce  ab  ipso  acceperint Marcel- 

lum  autem  et  Crispum  attulisse  ad  amicitiam  suam  quod  non  a  principe  acceperint.  Patien- 
tissimum  fuisse  veri  Vespasianum,  ut  credibile,  ita  nihil  ad  rem,  quamobrem  ad  sensum  sane 
recte  Acidalius  emendavit  sapientissimus  vir.  Equidem  hanc  ipsam  sententiam  inesse  arbitror 
leviori  mutationi  prudentissimus  veri,  tam  frigidum  enim  et  argutum  senis  et  viri  discrimen 
Tacito  non  imputandum  esse  arbitror. 

C.  X,  V.  25.  Vt  si  in  Grcecis  natus  esses,  ubi  ludicras  quoque  artes  exercere  honestum  est.. . 
non  palerer  immanes  istos  el  ad  pugnam  natos  tacerlos  lemtate  jaculi  aut  iadu  disci  vanescere, 
sic  nunc  te  ab  auditoriis  et  theatris  in  forum  et  ad  causas  et  ad  vera  prodiie  voco.  Notabile, 
hujus  enuntiati  quodvis   membrum   bipartitum   efierri   (immanes   et  ad  pugn.  natos  lacertos, 


levitate  jaculi  aut  jactu  disci,  ab  auditoriis  et  theatris)  excepto  ultirao ,  quod  tripartitum  strn- 
xisse  scriptorem  quis  credat?  Taciteam  in  antithesium  et  oppositorum  aequabilitate  summam 
diligentiam  consideranti  res  prorsus  incredibilis.  Accedit,  quod  juxta  forum  et  vera  proelia 
prorsus  putida  est  causarum  mentio.  Igitur  causis,  utpote  glossemate,  ejectis  scribendum  sine 
dubio  in  forum  et  ad  vera  proelia  voco. 

C.  X,  V.  43.  Nobis  satis  sit  privatas  et  nostri  seeculi  controversias  tueri  in  quibus  ex- 
pressis  si  quando  necesse  sit  pro  periclitante  amico  potentiorum  aures  offendere  et  probata  sit 
fides  et  libertas  excusata.  Fuere  qui  haererent  in  expressis  controversiis,  nec  injuria,  quippe 
quse  locutio  ut  per  se  ipsam  ab  usu  non  commendatur  ita  suspectior  iit  eo  quod  syntaxis 
gerundivum  exprimendis  desiderat.  Quanquam  nihil  proticitur  ejiciendo  (quod  Heumanno 
placuit)  nec  magis  inserendo  quod  excidisse  videri  possit  quodque  egregie  ad  sententiam  facit 
verbis  probabilitatis  punctum  omne  feras.  Pro  expressts  autem  verbis  quidni  adverbio  satis 
usitato  et  ad  sententiam  aptissimo  expresse  Tacitus  usus  fuerit?  In  his  certe  in  quibus  ex- 
presse  si  quando  necesse  sit  pro  periclitante  amico  potentiorum  aures  offendere  non  modo  offen- 
sionem  nuUam  habet  hyperbaton ,  sed  si  quid  video  magnam  commendationem. 

C.  XII,  V.  7.  H(BC  eloquentice  primordia,  hcec  penetralia^  hoc  primum  habitu  cultuque 
commoda  mortalibus  in  ista  casta  et  nuUis  contacta  vitiis  pectora  influxit.  Sermo  est  de  poesi 
omnis  eloquentiaj  fonte  atque  origine,  verse  scilicet  et  placidse,  non  recentioris  illius  et  sanguis 
nantis.  Haec  qui  commoda  mortalibus  dici  possit  non  assequor,  quod  idem  accidisse  video 
Mureto  commendata  conjicienti.  Multo  autem  propius  abest  et  a  scripturae  vestigiis  et  a  sensus 
integritate  commodata  participium,  si  quidem  deorum  quasi  munere  mortalibus  in  sedibus  sacris 
obtigit  eloquentia.  De  quo  verbo  conf.  Bottich.  lex.  Tacit.  s.  v.:  »Apud  alios  etiam  hujus  aetatis 
scriptores  commodare  amittit  peculiarem  significationem ....  in  universum  magis  accipiendum 
pro  adhibere,  dare.  V.  exempla  apud  Forcell.«  Sequuntur  corrupta,  v.  1 7,  mc  ullis  aut  gloria  f 
more****  aut  augustior  honor,  ubi  post  more  in  ipsis  codd.  lacuna  estindicata.  Et  J.  Lipsius 
quidem  prseivit  maior ,  quo  facto  quamvis  emendatio  a  probabilitate  maxime  commendetur, 
locunse  spatium  vel  addito  erat  non  expletur,  ut  scribendum  videatur  gloria  maior  contingebat. 

Ibid.  V.  22.  Vel  si  hcec  fabidosa  nimis  et  conposita  videntur,  istud  certe  mihi  concedis, 
Aper,  ncn  minorem  honorem  Homero  quam  Demostheni  apud  posteros,  ncc  augustioribus  ter^ 
minis  jamam  Euripidis  aut  Sophoclis  quam  Lysiee  aut  Hyperidis  includi.  Prioris  apodosis 
verbum  casu  quodam  interceptum  esse  et  dicendi  consuetudine  evincitur  et  vero  etiam  alterius 
apodoseos  (cuius  rei  observantissimus  est  Tacitus)  parilitas.  Quale  fuerit  et  quo  loco  inseren- 
dum,  haud  definiam.  An  non  minorem  honorem  haberi  Homero?  Possis  quoque:  non  min. 
honorem  Homero  quam  Demostheni  tribtii. 

C,  Xlll,  V.  13.  Nam  Crispus  iste  et  MarceUus  ....  quid  habent  in  hac  sua  fortuna 
concupiscendum?  quod  iiment  an  quod  timentur?  quod  cum  qu^tidie  aliquid  rogentur,  ii  quibus 
prcestant****  indignantur?  quod  adligati  omni  adulatione  nec  imperantibis  unquam  satis  servi 
videntur  nec  nobis  satis  liberi?  Sensus  flagitat  aut  quod  Lipsius  proposuit  non  preestant  aut 
simile  aliquid,nam  quod  Michaelis  putat  quibus  praestant  perinde  et  quibus  non  praestarU 
Tacitum  fere  scripsisse  re  ipsa  reprobatur.  Quid  enim  indignentur  quibus  advocati  praestant? 
Equidem  a  scriptore  profectum  esse  arbitror:  quibus  praestare  negant,  tum  postrema  verba  casu 
quodam  et  quidem  minime  prodigioso  in  unum  isse  conflata.  Nec  suspicione  caret  omni  adu- 
latione  quae  Waltheri  est  pro  codd.  lectione  cum  emendatio,  Nam  neque  canum  quod  Haasio 
visum,  neque  humili  quod  Schultingio  placuit,  a  tradita  scriptura  longius  recedunt.  Ego  verum 
esse  arbitror  quod  proxime  ad  illara  accedit  communi. 

Ibid.  V.  20.  Me  vero  . . .  Musae  remotum  a  sollicitudinibus  et  curis ...  »n  ista  sacra  istas- 
que  frondis  ferant,  nec  insanum  ultra  et  lubricum  forum  famamque  patantem  trepidus  experior. 
Haec  e  Hauptii  conjectura  Michaelis  pro  communi  codd.  lectione  istosque  (illosque)  fontes  in 
textum  recepit.  Quae  si  vera  est  (quod  valde  dubito)  ne  sacra  quidem  non  praeter  morem 
dicta  sunt.  Exspectatur  enim  loci,  ubi  gignuntur  frondes,  mentio  ut  efficiatur  figura  zov  6p 
8id  cfvoiv,  velut  arbores  et  frondes  pro  arborum  frondes.  Putidum  enim  sonant  frondes  cum 
sacris  copulatae  et  in  unam  quasi  notionem  conflatae,  quippe  quibus  verbis  nihil  inest  com- 
munis  necessitudinis.  Igitur  istos  et  ista  pronomina  (ita  enim,  non  illos  legendum)  quum  ex 
vulgari  ilia  notaque  dicendi  consuetudine  dicta  sunt ,  ad  sedes  sacras  lucosque  sunt  referend  a 
quorum  bis  facta  est  mentio  (IX,  v.  37  et  XII,  7).  Igitur  nescio  an  probabihter  conjicias 
post  sacra  propter  ultimae  repetitionem  quam  dtioiottkevzov  dicunt  excidisse  nemora.  Jam 
vero  quum  nemorum  fontiumque  arctissima  sit,  nec  apud  Latinos  solum,  conjunctio,  non  video 
cur  praeter  necessitatem  frondes  fontibus  substituamus.  Scribendum  igitur  videtur  in  ista 
sacra  nemora  istosque  fontes  ferant,  ubi  in  praepositioni,  ad  fontes  relatae,  venia  ni  fallor  a 
zeugmate  parata  est,  ut  taceam  »eandem  dicendi  rationem  saepius  apud  Tacitum  exprimere 
ad  et  in  praepositiones «  (conf.  Boettich.  in  lex.  Tacit.  p.  2 1  plurimis  hanc  rem  exempUs  illu- 
strantem).  In  seqq.  fumam  palantem  fuerunt  qui  in  suspicionem  vocarent;  quorum  Michaehs 
fallacem  proposuit.  Ego  arbitror,  defendi  posse  lectionnm,  palantur  enim,  qui  hunc  modo 
modo  illum  locum  adeunt,  ut  fama  dicatur  palari  quae  uno  homine  reUcto  ad  alterum 
transeat.  Quod  si  cui  argutius  quam  verius  dictum  videbitur,  hunc  labantem  famam  am- 
plecti  jubeo.  '  . 

C.  XV,  6.     Malignitaiis  opinionem  non  verebaris  —   quis  non   videt   a  Latinitatis   parte 
optime  se  habere?   at  a  tradita  codd.  lectione  non  item,    quippe  quorum   optimi  mahgnis  iis 

(A  B)  maligni  iniis  (C)  maligihiis  (D)  maligni  in  his  (E)  exhibeant.  Unde  expiscandum  esse 
patet  non  malignitatis,  quod  inde  a  Rhenano  editiones  occupat,  sed  maligni  hominis,  quod 
vocabulum  scribendi  compendiis  in  has  formas  depravari  potuisse  vel  leviter  harum  rerum 
notitia  tinctus  non  mirabitur. 

C.  XVI,  27.  Quod  spatium  temporis  si  ad  infirmitatem  corporum  nostrorum  referas 
fortasse  longum  videatur,  si  ad  naturam  saeculorum  ac  respectu  immensi  hujus  aevi  perquam 
breve  et  in  proximo  est.  Haec  oratio  a  Tacitea  elegantia  quam  maxime  abhorrere  mihi  videtur. 
Quid?  tam  supinae  neglegentiae  politissimum  scriptorem  insimulandum  esse  ut  fuderit  ad 
naturam  saeculorum  ac  respectu  immensi  aevi  referas?  Non  ita.  Accedit  quod  respectu  con- 
jecturae  tantum  (Spengelii)  proclivi  sane  originem  debet;  quartum  enim  casum  (respectum) 
codd.  exhibent,  qui  mihi  quidem  non  dubium  est  quin  depravatus  sit  ex  spatium,  ita  quidem 
ut  pro  ACRESPECTUM  genuina  scriptura  fuerit  ATQUE  SPATIUM. 

C.  XVIII,  V.  28.  Brutum  a  Cicerone  otiosum  atque  diiunctum  audiisse  tamdiu  persuaderi 
mihi  non  patiar,  dum  aliquis  epitheton  illud  ana^,  quod  video,  de  oratore  keyof/evop  diiunc- 
tum  —  non  quidem  altero  exemplo  stabiliverit  (nam  neque  discinctum  quod  unice  verum  arbi- 
tror  apud  Ciceronem  inter  terrainos  quos  dicunt  artis  oratoriae  invenitur)  sed  hoc  loco 
aptum  et  otioso  bene  additum  esse  mihi  probaverit.  Qui  otiosi  sunt  iidem  discincti,  qui  dis- 
cincti  iidem  otiosi.  Nec  sane  erat  difficile  in  hoc  participium  incidere  nec  mirabar,  alios 
quoque  (quod  sero  videbam)  idem  proposuisse:  hoc  miror,  Michaelem  ne  operae  quidem  pre- 
tium  duxisse  huius  conjecturae  ut  mentionem  faceret. 

C.  XXI ,  V.  20.    In  Caelianis   orationibus nitorem   et   altitudinem  horum   temporum 

agnoscimus.  Sordes  autem  rerum  et  verborum  et  hians  compositio  et  inconditi  sensus  redolent 
antiquitatem.  Ibi  quum  priores  editores  fere  omnes  pro  codicum  scriptura  corrupta  sordes 
atUem  regule  emendationem  nescio  cujus  sordes  autem  illae  amplexi  essent ,  felicissima  con- 
jectura  Michaelis  sordes  autem  rerum  et  eruit.  Fieri  taraen  potuit,  ut  Tacitus  scripserit  quod 
a  litterarum  ductibus  propius  abest  et  cum  sententia  optime  constat  sordes  autem  rejiculae.  — 
In  sequentibus  (v.  25)  singulariter  sane  dictum  de  C.  Caesare  eum  propter  magnitudinem  <:ogi- 
iaiionum  et  occupationes  reriim  minus  in  eloquentia  effecisse  quam  divinum  eius  ingenium  postu- 
labat,  ubi  exspectaveris  potius  quam  eius  ingenium  pollebat. 

C.  XXV,  V.  23.  Omnes  tamen  (h.  e.  optimus  quisque  priorum  oratorum)  eandem  sani- 
tatem  eloquentiae  ferunt.  In  his  eo  magis  offendor  simplici  illo  ferunt  (quod  nescio  an  non 
possit  commode,  ne  ex  Taciti  quidem  consuetudine,  explicari)  quod  optimi  codices  serunt, 
exhibent.  Jam  oculis  perlustra  litterarum  texturam  nullis  direroptam  interstitiis ,  dicesque 
facillime  potuisse  fieri  ut  voculae  prae  se  haustae  fuerint,  quarum  vestigium  relictum  in  s  (serunt) 

C.  XXVU,  V.  13.  Non  sum,  inquit  offensus...  nec  vos  offendi  decebit...  cum  sciatis 
hanc  esse  ejusmodi  sermonum  legem,  iudicium  animi  citra  damnum  affedus  proferre.  Postrema 
verba  dum  aliquis  me  doctior  probabiliter  explicaverit,  equidem  confidenter  quod  sententia 
flagitare  videtur,  repono  iudicium  animi  ciira  damnum  cum  affectu  proferre. 

C.  XXXI,  V.  35.  Neque  enim  sapientem  informamus  -\-  neque  Stoicorum  civitatem  sed  eum 
qm  quasdam  artes  haurire,  omnes  lihare  leviter  debet.  Locus  codd.  discrepantia  notabilis ,  quo- 
rum  optimi  pro  civitatem  exhibent  citem  (K)  arte  (B,  civitatem  in  margine)  unde  civem 
effecit  Doederlinus.  Sed  recte  Michaelis  animadvertit ,  videri  sententiam  flagitare  ex  Stoicorum 
mente  vel  secundum  Stoicorum  arbitratum  vel  severitatem  (scil.  sapientem  informamus).  Fortasse 
ex  conjuncta  codicum  lectione  eruendum  est  neque  Stoicorum  arte  exercitum. 

C.  XXXII,  V.  6.    Deinde  ipsa  muUarum  artium   scientia  . . .  nos  ornat  aique eminet 

et  excellit,  idque  non  doctus  modo  et  prudens  auditor  sed  etiam  populus  iniellepit  ac  statim  ita 
laude  prosequitur,  ut  legitime  studuisse,  ut  per  omnes  eloquentiae  numeros  iisse,  ut  denique 
doctum  oraiorem  fateatur.  Oratio,  si  quid  video,  inconcinna.  Quid  enim  laude  prosequitur 
populus?  Si  recte  oratio  habet,  id]  at  non  quadrat  id  cum  sequentibus  quae  non  ad  ora- 
toriam  artem  sed  ad  personam  oratoris  ipsam  spectant.  Cui  asperitati  ut  medear,  post  pro- 
sequitur  insero  eruditum,  quod  vocabulum  cur  facillime  potuerit  excidere  non  opus  est  ut  plu- 
ribus  persequar. 

C.  XXXV,  V.  1.  At  nunc  adolescentuli  nostri  deducuntur  in  -j-  seni  scholasticorum  qui 
rhetores  vocantur.  Pro  corrupta  codd.  lectione  seni  (A)  sein  (C  E)  sem  non  facile  dictu  quid 
sit  scribendum;  scholas,  quod  proposuit  Lipsius  quamquam  sententiae  optime  convenit  nimium 
recedit  a  litterarum  specie,  scenas  autem  quod  voluit  Rhenanus,  a  dicendi  usu  non  commen- 
datur  si  quidem  quae  publice  tiunt  et  in  omnium  conspectu  in  scena  dicuntur  agi,  quod  contra 
est  in  rhetorum  umbraculis  Equidem  arbitror  intercidisse  sive  truncatas  esse  offtcinas,  quo 
verbo  et  rhetorum  et  philosophorum  scholas  Cicero  designat  (conf.  Leg.  I,  13,  Or.  12). 

C.  XXXVI  init.  Maqna  eloqueniia  sicut  flamma  materia  alitur  et  motibus  excitatur  et 
urendo  clarescii.  Excidit  ex  comparatione  flammae  clarescit,  quam  comparationem  ut  plenam 
et  integram  restituamus  scribendum,  ni  fallor,  urendo  calescit. 

C.  XXXVII,  v.  40.  Nam  quo  quis  saepius  steterit  tanquam  in  a£ie  quoque  plures  et  intiderit 
ictus  et  exceperit ....  tanto  aliior  et  excelsior  et  illis  nobiliiatus  discriminibus  in  ore  hominum 
agit,  quorum  ea  natura  esi  ut  *  *  secura  velint.  Vi  comparativa  participii  nobiliiatus  inviti 
caremus  eo  magis  quod  ceteris  epithetis  est  addita;  at  facile  caremus  illis.  Alterum  igitur 
alteri  substituendum  esse  censeo  scribendumque:  magis  nobilitatus  discr.  — 

In  sequentibus  postquam  lacunam  indicavit  Agricola,    certatim  in   explenda  periclitati 


sunt  homines  docti,  ex  quibus  quae  Ritterus  conjecit  tU  dliis  dubia,  [sibi  ut  secura  velint  ad 
verum  proxime  mihi  accedere  videntur,  nam  quod  Schopenus  proposuit  ui  ancipitia,  non  secura 
velint,  equidem  vix  arbitror  communem  hominum  naturam  ita  potuisse  a  scriptore  censeri  ut 
ancipitia  securis  praeferat,  sed  ut  ipsi,  quum  dubiae  res  in  conspectu  sunt,  agere  securi  ve- 
lint.  Quam  sententiam^^si  scriptor  his  verbis  extulit  ut  dubiis  interesse  securi  velint  fieri  sane 
potuit,  ut  syllabarum  sfi  collisione,  alterius  verbum  terminantis,  alterius  incohantis,  oculis  scri- 
bentis  ad  aiterum  aberrantibus  hausta  sint  verba  dubiis  interesse,  unde  et  labem  traxit  securi. 

C.  XXXIV,  V.  3.  Quantum  humUitatis  putamus  eloqiientia  attulisse  paenulas  istas  qui- 
bus  adstricti  et  velut  inclusi  cum  indicibus  fabulamur.  Posterioris  temporis  oratores  vestimenti 
quodam  genere  diversos  fuisse  a  prioribus  quantum  scio  aliunde  non  constat,  quod  ut  ita  sit, 
tamen  non  facile  dixeris  quomodo  valere  potuerit  ad  debilitandam  atque  deprimendam  artem 
oratoriam;  mihi  quidem  aliquid  corruptelse  subolet  reputanti  in  luce  publica  versari  solitos  esse 
priores,  posteriores  autem  in  umbris  fere  sedium  causas  dixisse,  oriturque  suspicio  scripsisse 
lijcitam  pergulas  istas. 

Ibid.  V.  27.  Itaqm  Hercule  ejusmodi  libri  exstant  ut  ipsi  quoque  qui  egerunt  non  aliis 
magis  orationibus  censeantur.  Aut  vehementer  fallor  aut  hiat  oratio  Tantam  enim  fuisse  ora- 
toriam  famam  scriptor  ait  ut  vel  rerum  gestarum  gloria  fuerit  potior,  hoc  est,  ut  ipsi  quoque 
(=:etiam)  qui  egerunt  (  =  res  gessemnt)  non  aliis  magis  rebus  quam  orationibtts  censeantur. 
Exciderunt  igitur  verba  rehus  quam. 

C.  XL.  init.  Jam  vero  confiones  assidutB  et  datum  ius  potentissimum  quemque  vexandi 
atque  ipsa  inimicitiarum  gloria,  cum  se  plurimi  disertorum  ne  a  P.  quidem  Scipioi^e  aut 
L.  Sullu  aut  Cn.  Pompeio  abstinerent  et  ad  incessendos  principes  vivos,  ut  est  natura  invidice, 
populi  quoque,  ceu  histriones  auribus  f  uterentur,  quantum  ardorem  ingeniis,  quas  oratoribus 
faces  admovebant!  Locus  corruptus  et  variis  modis  non  tam  temptatus  quam  vexatus,  qui, 
nisi  eximie  fallor,  levissima  mutatione  nec  fere  nisi  recte  interpungendo  in  integrum  restitui- 
tur.  Scribendum  enim  et  distinguendum  cum . .  plurimi  disertorum  ....  ad  incessendos  prin- 
eipes  viros,  ut  est  natura,  invidia  populi  quoque,  ut  histriones  auribus.  uterenfur.  Utuntur  enim 
ad  plausum  ferendum  populi  auribus  histriones ,  populi  invidia  oratores ,  hoc  est :  oratorum 
invectiv»  ut  populi,  potentissimum  quemque  perosi,  invidise  abblandiuntur,  ita  histrionum  con- 
summata  actio  ejus  auribus.    (Codd.  pro  ut  exhibent  et,  pro  invidia  casum  secundum). 

Ibid.  V.  9.  Sed  est  magna  iUa  et  notabilis  eloqtientia  alumna  licentice .  .  .  comes  seditio- 
num,  effrenati  poptdi  incitamentum,  sine  obsequio,  sine  servitute,  contumax  temeraria  arrogans. 
Servituti  hic  nuUum  esse  locum  patet.  Sed  neque  severitatis  (quod  verbum  l^tur  in  Cod. 
Paris.)  defectus  cum  ceteris  eloquentiae  probris  bene  quadrat.    Puto  sine  suavitate  esse  genui- 

num,  quippe  quo  idem  fere  notatur,  quod  sequentibus  adjectivis  arrogans  et  eontunMX  vitio 
ei  datur. —  .   v    ,.  i 

Ibid.  ▼.  15.  Quarum  civitatum  ( Lacedaemonise  et  Cretensis)  severissima  disciplina  et 
severissinue  leges  traduntur.  Vix  putaverim  Tacitum,  religiosissimum  quippe  scriptorem,  hanc 
ejusdem  epitheti  repetitionem  admisisse,  cui  dicere  licuerit  verbo  quo  nuUum  ad  Lacedsemo- 
niorium  mores  designandos  frequentatius  austerissima  disciplina  seu  mavis  austerissima  leges, 

C.  XLI.  init.  Sic  quoque  quod  superest  antiquis  oratoribus  fori  non  emendatce  nec 
usque  ad  votum  conpositte  civitatis  argumentum  est.  Quid  enim?  quod  nemo  nos  advocai  nisi 
aut  nocens  aut  miser .  quod  municipium  in  clientelam  nostram  venit?  . . ,  Quam  provinciam 
tuemur  ?  .  .  .  Tacitus  ( seu  potius  Maternus  )  postquam  demonstravit ,  eloquentiam  quse  vere 
ita  dicatur  rem  quietam  et  pacatam  non  pati,  eoque  existere  valentiorem,  quo  quseque  civitas 
discordiis  et  contentionibus  magis  sit  agitata,  rerum  quoque,  ut  par  est,  Romanarum  meminit. 
Jam  vero  quse  dicit  quod  supercst  antiquis  orationibus  fori  scriptoris  manum  referre  non  mihi 
videntur.  Quales  enim  quseso  antiqui  sunt  oratores?  Non  sunt  antiqui,  sed  fuerunt,  nec  su«> 
peresse  possunt  antiqui  homines  (nisi  qui  figurate  dicuntur),  supersunt  ex  antiquitate  res- 
Itaque  arbitror  scribendum  sic  quoque  quod  superest  ex  antiquis  rationibus  fori.  In  proxime 
sequentibus  qua  utitur  scriptor  interrogationis  forma  documento  est,  fuisse  simpliciter  Quis 
enim  nos  advocat?  quam  ipsam  formam  codices  duo  bonse  notse  (C  D)  praebent.  Scilicet 
ceterorum  lectio ,  nec  ipsa  sibi  constans ,  ex  glossa  quam  dicunt  est  orta ,  ad  explicandam 
illam  interrogationis  speciem  simulatam  magis  quam  veram  vel  margini  adscripta  vel  contex- 
tui  superscripta.    Scilicet  erat  quis  enim?  [ideni  quod  nemo.] 

